title: Директива 2002/77/ЕО на Комисията от 16 септември 2002 година относно конкуренцията на пазарите на електронни съобщителни мрежи и услугиТекст от значение за ЕИП.

text:
               08/ 01

               BG

               Официален вестник на Европейския съюз

               132

         32002L0077

               L 249/21

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2002/77/ЕО НА КОМИСИЯТА

   от 16 септември 2002 година
   относно конкуренцията на пазарите на електронни съобщителни мрежи и услуги
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност, и по-специално член 86, параграф 3 от него,
   като има предвид, че:

               (1)

               Директива 90/388/ЕИО на Комисията от 28 юни 1990 г. относно конкуренцията на пазарите за далекосъобщителни услуги (1), последно изменена с Директива 1999/64/ЕО (2), на няколко пъти е претърпяла съществени изменения. Тъй като предстои да бъдат направени нови изменения, тя следва да бъде преработена с оглед на по-голяма яснота.

               (2)

               Член 86 от Договора поверява на Комисията задачата да осигурява спазването от страна на държавите-членки на техните задължения по правото на Общността, що се отнася до публичните предприятия и предприятията, на които са предоставени специални или изключителни права. Според член 86, параграф 3 Комисията може, от една страна, да конкретизира и разяснява задълженията, които произтичат от посочената разпоредба, а от друга страна, да определя необходимите условия, които ѝ позволяват да изпълнява ефикасно задължението за надзор, наложено ѝ с упоменатия параграф.

               (3)

               Директива 90/388/ЕО задължава държавите-членки да отменят специалните и изключителните права за предоставяне на далекосъобщителни услуги — първоначално по отношение на услуги, различни от гласова телефония, сателитни услуги и мобилни радиосъобщения, преди постепенно да въведе пълна конкуренция на пазара на далекосъобщенията.

               (4)

               В тази област Европейският парламент и Съветът са приели и редица други директиви на основание член 95 от Договора, като тяхната цел е по принцип да бъде установен вътрешен пазар на далекосъобщителни услуги чрез преминаването към доставка на отворени мрежи и предоставянето на универсална услуга при условията на отворени и конкурентни пазари. Тези директиви следва да бъдат отменени, считано от 25 юли 2003 г., когато започва да се прилага новата регулаторна рамка за електронни съобщителни мрежи и услуги.

               (5)

               Новата регулаторна рамка на електронните съобщения се състои от една обща директива — Директива 2002/21/ЕО на Европейския парламент и на Съвета от 7 март 2002 г. относно общата регулаторна рамка за електронните съобщителни мрежи и услуги („Рамкова директива“) (3) и четири специални директиви: Директива 2002/20/ЕО на Европейския парламент и на Съвета от 7 март 2002 г. относно разрешението на електронните съобщителни мрежи и услуги („Директива за разрешение“) (4), Директива 2002/19/ЕО на Европейския парламент и на Съвета от 7 март 2002 г. относно достъпа до електронни съобщителни мрежи и тяхната инфраструктура и взаимосвързаността между тях (Директива за достъпа) (5), Директива 2002/22/ЕО на Европейския парламент и на съвета от 7 март 2002 г. относно универсалната услуга и правата на потребителите във връзка с електронните съобщителни мрежи и услуги (Директива за универсалната услуга) (6) и Директива 2002/58/ЕО на Европейския парламент и на съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните съобщения (Директива за правото на неприкосновеност на личния живот и електронни съобщения) (7).

               (6)

               В светлината на тенденциите, белязали процеса на либерализация и постепенно отваряне на далекосъобщителните пазари в Европа от 1990 г. насам, някои определения, използвани в Директива 90/388/ЕИО и в актове, които я изменят, следва да бъдат коригирани, за да отразят последните технологични постижения в областта на далекосъобщенията, или да бъдат заменени с други, за да се вземе предвид явлението сближаване, което през последните години променя облика на индустриите на информационната технология, медиите и далекосъобщенията. Формулировката на някои разпоредби по възможност следва да бъде изяснена, за да се улесни тяхното прилагане, като при необходимост се вземат предвид съответните директиви, приети на основание член 95 от Договора, и опитът, натрупан при изпълнението на Директива 90/388/ЕИО, както е изменена.

               (7)

               В настоящата директива се използват термините „електронни съобщителни услуги“ и „електронни съобщителни мрежи“ вместо използваните по-рано термини „далекосъобщителни услуги“ и „далекосъобщителни мрежи“. Тези нови определения са необходими, за да бъде взето предвид явлението сближаване, като в едно определение се обединяват всички услуги и/или мрежи за електронни съобщения, при които се извършва пренос на сигнали чрез проводникови, радио-, оптични или други електромагнитни средства (т.е фиксирани, безжични, кабелна телевизия, сателитни мрежи). Следователно предаването и разпръскването на радио- и телевизионни програми следва да бъде признато за електронна съобщителна услуга, а мрежите, използвани за такова предаване и разпръскване, следва да бъдат признати за електронни съобщителни мрежи. Наред с това следва да се изясни, че новото определение на електронни съобщителни мрежи включва и мрежите с оптичен кабел, които позволяват на трети лица да изпращат сигнали, като използват собствено оборудване за комутиране или маршрутизация.

               (8)

               В този контекст следва да се подчертае, че държавите-членки трябва да отменят (ако вече не са направили това) изключителните и специалните права за експлоатация на всички електронни съобщителни мрежи, а не само мрежите за предоставяне на електронни съобщителни услуги, и да гарантират на предприятията право да предоставят такива услуги, без да се накърняват разпоредбите на Директиви 2002/19/ЕО, 2002/20/ЕО, 2002/21/ЕО и 2002/22/ЕО. Определението на понятието „електронни съобщителни мрежи“ предполага също, че на държавите-членки не е позволено да ограничават правото на оператор да изгради, разшири и/или предостави кабелна мрежа с мотива, че такава мрежа може да бъде използвана и за предаване на радио- и телевизионни програми. По-конкретно специалните или изключителните права, които ограничават използването на електронни съобщителни мрежи до предаването и разпространението на телевизионни сигнали, противоречат на член 86, параграф 1 във връзка с член 43 (право на установяване) и/или член 82, буква б) от Договора за ЕО, доколкото подобни права позволяват на едно предприятие с господстващо положение да ограничи „производството, пазарите или техническото развитие във вреда на потребителите“. Това обаче не засяга конкретните правила, приети от държавите-членки съгласно правото на Общността, и по-специално съгласно Директива 89/552/ЕИО на Съвета от 3 октомври 1989 г. (8) относно съгласуването на някои законови, подзаконови и административни разпоредби на държавите-членки относно извършването на дейности по телевизионно разпръскване, изменена с Директива 97/36/ЕО на Европейския парламент и на Съвета (9), която регулира разпространението на аудио-визуални програми, предназначени за широката общественост.

               (9)

               В съответствие с принципа на пропорционалността държавите-членки вече не могат да предвиждат, за предоставянето на електронни съобщителни услуги и за изграждането и експлоатацията на електронни съобщителни мрежи, лицензионен режим, а са длъжни да въведат общ разрешителен режим. Това се изисква и от Директива 2002/20/ЕО, според която доставката на електронни съобщителни услуги или мрежи трябва да се извършва на основата на общо разрешение, а не на основата на лицензия. Всяко лице, претърпяло вреди, има право да оспори решение, с което му се забранява да предоставя електронни съобщителни услуги или мрежи, пред независим орган, а като последна инстанция — пред съд или друг правораздавателен орган. Основен принцип на общностното право е, че правните субекти имат право на ефективна съдебна защита винаги когато с акт на държавата се нарушават права, предоставени им от правото на Общността.

               (10)

               Публичните органи могат да упражняват решаващо влияние върху поведението на публичните предприятия посредством техните устави или чрез разпределението на акциите. Когато контролират вертикално интегрирани мрежови оператори, които експлоатират мрежи, изградени на основата на специални или изключителни права, държавите-членки следва да гарантират, с цел избягване на потенциалните нарушения на договорните правила за защита на конкуренцията, че оператори с господстващо положение на съответния пазар няма да провеждат дискриминация, за да облагодетелстват собствената си дейност. Следователно държавите-членки трябва да предприемат всички мерки, необходими за предотвратяване на всякаква дискриминация между вертикално интегрираните оператори и техните конкуренти.

               (11)

               Настоящата директива следва също така да изясни принципа, произтичащ от Директива 96/2/ЕО на Комисията от 16 януари 1996 г. за изменение на Директива 90/388/ЕО по отношение на мобилните и личните съобщения (10), като предвижда, че държавите-членки не следва да предоставят изключителни или специални права на ползване на радиочестоти и правата на ползване на тези честоти се предоставят по обективни, недсикриминационни и прозрачни процедури. Това не засяга конкретните критерии и процедури, приети от държавите-членки за предоставяне на такива права на доставчиците на услуги със съдържание за радио- или телевизионно разпръскване с оглед постигане на цели от обществен интерес съгласно правото на Общността.

               (12)

               Всяка национална схема по смисъла на Директива 2002/22/ЕО, която служи за поделяне на нетните разходи за изпълнение на задълженията за предоставяне на универсална услуга, се основава на обективни, прозрачни и недискриминационни критерии и съответства на принципите на пропорционалност и минимално изкривяване на пазара. „Минимално изкривяване на пазара“ означава разходите да се възвръщат по начин, при който финансовата тежест се понася в минимална степен от крайните потребители, например чрез разпределяне на разходите върху възможно най-широка основа.

               (13)

               Ако правата и задълженията, които произтичат от международни конвенции за създаване на международни организации за експлоатация на сателити, не съответстват на договорните правила за защита на конкуренцията, държавите-членки в съответствие с член 307 от Договора следва да предприемат всички подходящи мерки за отстраняване на тези несъответствия. Настоящата директива следва да изясни това задължение, тъй като член 3 от Директива 94/46/ЕО (11) само изисква от държавите-членки да „съобщят на Комисията“ информацията за подобни несъответствия, с която разполагат. Член 7 от настоящата директива следва да изясни задължението на държавите-членки да премахнат всички ограничения, които може би все още са в сила поради тези международни конвенции.

               (14)

               Настоящата директива запазва задължението, което е вменено на държавите-членки от Директива 1999/64/ЕО и чрез което се гарантира, че доставчиците на електронни съобщителни мрежи и обществено достъпни телефонни услуги, които имат господстващо положение, ще експлоатират своята обществена електронна съобщителна мрежа и кабелна телевизионна мрежа като отделни юридически лица.

               (15)

               Настоящата директива не накърнява задълженията на държавите-членки във връзка със сроковете по част Б от приложение I, в които държавите-членки трябва да се съобразят с предходните директиви.

               (16)

               Държавите-членки следва да предоставят на Комисията цялата необходима информация, за да докажат, че действащото национално законодателство за въвеждане на актовете на Общността е съобразено с разясненията, които настоящата директива внася по отношение на Директиви 90/388/ЕИО, 94/46/ЕО, 95/51/ЕО (12), 96/2/ЕО, 96/19/ЕО (13) и 1999/64/ЕО.

               (17)

               В светлината на гореизложеното Директива 90/388/ЕИО следва да бъде отменена,

         ПРИЕ НАСТОЯЩАТА ДИРЕКТИВА:
   Член 1
   Определения
   По смисъла на настоящата директива се прилагат следните определения:

               1.

               „електронна съобщителна мрежа“ е оборудване за предаване и, при необходимост, за комутиране или маршрутизация, както и други ресурси, които позволяват преноса на сигнали чрез проводници, радио-, оптични или други електромагнитни средства, включително сателитни мрежи, наземни фиксирани (с комутация на каналите и с комутация на пакети, включително Интернет) и мобилни мрежи и системи с електрически кабели, доколкото те се използват за предаване на сигнали, мрежите, използвани за радио- и телевизионно разпръскване, и кабелните телевизионни мрежи, независимо от вида на пренасяната информация;

               2.

               „обществена съобщителна мрежа“ е мрежа за електронни съобщения, която се използва изцяло или главно за предоставяне на обществени електронни съобщителни услуги;

               3.

               „електронни съобщителни услуги“ са услуги, които обикновено се предоставят срещу заплащане и се състоят изцяло или главно в пренос на сигнали по електронни съобщителни мрежи, включително далекосъобщителни услуги и предавателни услуги в мрежи, използвани за разпръскване, но с изключение на услугите, при които се осигурява или осъществява редакционен контрол върху съдържанието, предавано посредством електронните съобщителни мрежи и услуги; понятието не включва услугите, свързани с информационното общество, по смисъла на определението в член 1 от Директива 98/34/ЕО, които не се състоят изцяло или главно в пренос на сигнали по електронни съобщителни мрежи;

               4.

               „обществено достъпни електронни съобщителни услуги“ са услугите за електронни съобщения, които са достъпни за широката общественост;

               5.

               „изключителни права“ са правата, които са предоставени от държава-членка на предприятие чрез законов, подзаконов или административен акт и които му гарантират възможността да предоставя електронна съобщителна услуга или да извършва електронна съобщителна дейност на определена територия;

               6.

               „специални права“ са правата, предоставени от държава-членка на ограничен брой предприятия чрез законов, подзаконов или административен акт, който на определена територия:

                           а)

                           определя или ограничава до две или повече броя на предприятията, на които е разрешено да предоставят електронна съобщителна услуга или да извършват електронна съобщителна дейност съгласно критерии, които не са обективни, пропорционални и недискриминационни, или

                           б)

                           предоставя на някои предприятия по критерии, различни от изброените по-горе, законови или регулаторни предимства, които съществено засягат възможността на останалите предприятия да предоставят същата електронна съобщителна услуга или да извършват същата електронна съобщителна дейност на същата територия при същностно равностойни условия;

               7.

               „мрежа от наземни станции за сателити“ е конфигурация от две или повече наземни станции, които си взаимодействат посредством сателити;

               8.

               „кабелна телевизионна мрежа“ е всяка преимуществено проводникова инфраструктура, която е създадена главно с цел препредаване или разпространение на радио- или телевизионни програми, предназначени за обществеността.

         Член 2
   Изключителни или специални права за електронни съобщителни мрежи и електронни съобщителни услуги
   1.   Държавите-членки не могат да предоставят, нито да запазят изключителни или специални права за изграждането и/или експлоатацията на електронни съобщителни мрежи или за предоставянето на обществено достъпни електронни съобщителни услуги.
   2.   Държавите-членки предприемат всички необходими мерки, за да гарантират правото на всяко предприятие да предоставя електронни съобщителни услуги или да изгражда, разширява или експлоатира електронни съобщителни мрежи.
   3.   Държавите-членки гарантират, че няма да бъдат налагани или поддържани ограничения за предоставянето на електронни съобщителни услуги по електронни съобщителните мрежи, изградени от доставчиците на електронни съобщителни услуги, по инфраструктура, предоставена от трети лица, или чрез съвместното ползване на мрежи, други инсталации или обекти, като това не накърнява разпоредбите на Директиви 2002/19/ЕО, 2002/20/ЕО, 2002/21/ЕО и 2002/22/ЕО.
   4.   Държавите-членки гарантират, че общото разрешение, което е дадено на едно предприятие с оглед предоставянето на електронни съобщителни услуги или с оглед изграждането и/или експлоатацията на електронни съобщителни мрежи, както и условията по него, се дава на основата на обективни, недискриминационни, пропорционални и прозрачни критерии.
   5.   Всяко решение, което е прието на основанията по член 3, параграф 1 от Директива 2002/20/ЕО и възпрепятства предприятие да предоставя електронни съобщителни услуги или да експлоатира електронни съобщителни мрежи, трябва да бъде мотивирано.
   Всяко лице, претърпяло вреди, следва да има възможност да оспори такова решение пред орган, който е независим от участващите страни, а като последна инстанция — пред съд или друг правораздавателен орган.
   Член 3
   Вертикално интегрирани публични предприятия
   Наред с изискванията, установени в член 2, параграф 2, и без да се засяга действието на член 14 от Директива 2002/21/ЕО, държавите-членки са длъжни да осигурят, че вертикално интегрираните публични предприятия, които експлоатират електронни съобщителни мрежи и имат господстващо положение, няма да провеждат дискриминация, която облагодетелства собствената им дейност.
   Член 4
   Право на ползване на честоти
   Без да се засягат конкретните критерии и процедури, приети от държавите-членки за предоставяне на права на ползване на радиочестоти на доставчиците на услуги със съдържание за радио- и телевизионни програми с оглед постигане на цели от общ интерес съгласно правото на общността:

               1.

               държавите-членки не предоставят изключителни или специални права на ползване на радиочестоти за доставка на електронни съобщителни услуги;

               2.

               предоставянето на радиочестоти за електронни съобщителни услуги трябва да се основава на обективни, прозрачни, недискриминационни и пропорционални критерии.

         Член 5
   Справочни услуги
   Държавите-членки предприемат необходимите мерки за премахване на всички изключителни и/или специални права по отношение на установяването и предоставянето на справочни телефонни услуги на тяхна територия, включително публикуването на телефонни указатели и даването на справки по телефона.
   Член 6
   Задължения за универсална услуга
   1.   Всяка национална схема по смисъла на Директива 2002/22/ЕО, която служи за поделяне на чистите разходи за изпълнение на задълженията за универсална услуга, трябва да се основава на обективни, прозрачни и недискриминационни критерии и да съответства на принципите на пропорционалност и минимално изкривяване на пазара. По-специално ако задължения за универсална услуга са наложени, изцяло или отчасти, на публични предприятия, които предоставят електронни съобщителни услуги, това се взема предвид при изчисляване на всички дялове от нетните разходи за изпълнение на задълженията за универсална услуга.
   2.   Държавите-членки съобщават на Комисията всички схеми от вида, визиран в параграф 1.
   Член 7
   Сателити
   1.   Държавите-членки осигуряват премахването на всички регулаторни забрани или ограничения за избор на космически секторен капацитет, предложен на всеки оператор с разрешена мрежа от наземни станции за сателити, и позволяват на своя територия на всеки доставчик на космически сектор да провери дали мрежата от наземни станции за сателити, предназначена за ползване във връзка с космическия сектор на съответния доставчик, отговаря на публикуваните условия за достъп до космическия секторен капацитет на този доставчик.
   2.   Държавите-членки, които са страни по международни конвенции за създаване на международни организации за експлоатация на сателити, ако тези конвенции не съответстват на правилата на Договора за ЕО за защита на конкуренцията, предприемат всички подходящи мерки за отстраняване на тези несъответствия.
   Член 8
   Кабелни телевизионни мрежи
   1.   Всяка държава-членка следи за това никое предприятие, което предоставя обществени електронни съобщителни мрежи, да не експлоатира своята кабелна телевизионна мрежа чрез същото юридическо лице, което използва за своята обществена електронна съобщителна мрежа, ако това предприятие:

               а)

               е контролирано от тази държава-членка или са му предоставени специални права; и

               б)

               има господстващо положение на значителна част от общия пазар за доставка на обществени електронни съобщителни мрежи и обществено достъпни телефонни услуги; и

               в)

               експлоатира кабелна телевизионна мрежа, която е изградена по силата на специално или изключително право в същия географски район.

         2.   Терминът „обществено достъпни телефонни услуги“ се приема за синоним на термина „обществени услуги за гласова телефония“, използван в член 1 от Директива 1999/64/ЕО.
   3.   Държавите-членки, които са на мнение, че съществува достатъчна конкуренция при доставката на местна мрежова инфраструктура и услуги на тяхна територия, информират Комисията за това.
   За тази цел те предоставят подробно описание на структурата на пазара. Съобщената информация се предоставя на разположение на всяко заинтересовано лице при поискване, като се има предвид легитимния интерес на предприятията за защита на търговските им тайни.
   4.   Комисията решава в подходящ срок, след като изслуша становищата на другите участници, дали е уместно задължението за юридическо разделяне, което съществува в съответната държава-членка, да бъде отменено.
   5.   Комисията извършва преглед на прилагането на настоящата разпоредба най-късно до 31 декември 2004 г.
   Член 9
   Най-късно до 24 юли 2003 г. държавите-членки предоставят на Комисията информацията, която ѝ позволява да потвърди, че разпоредбите на настоящата директива са спазени.
   Член 10
   Отмяна
   Директива 90/388/ЕИО, изменена с директивите, посочени в част А от приложение I, се отменя от 25 юли 2003 г., като това не засяга задълженията на държавите-членки по отношение на сроковете за въвеждане, предвидени в част Б от приложение I.
   Позоваванията на отменените директиви се тълкуват като позовавания на настоящата директива и се четат съгласно таблицата на съответствие в приложение II.
   Член 11
   Настоящата директива влиза в сила на двадесетия ден след публикуването ѝ в Официален вестник на Европейските общности.

   Член 12
   Адресати на настоящата директива са държавите-членки.

      Съставено в Брюксел на 16 септември 2002 година.

            За Комисията

         Mario MONTI

            Член на Комисията

      (1)  ОВ L 192, 24.7.1990 г., стр. 10.

      (2)  ОВ L 175, 10.7.1999 г., стр. 39.

      (3)  ОВ L 108, 24.4.2002 г., стр. 33.

      (4)  ОВ L 108, 24.4.2002 г., стр. 21.

      (5)  ОВ L 108, 24.4.2002 г., стр. 7.

      (6)  ОВ L 108, 24.4.2002 г., стр. 51.

      (7)  ОВ L 201, 31.7.2002 г., стр. 37.

      (8)  ОВ L 298, 17.10.1989 г., стр. 23.

      (9)  ОВ L 202, 30.7.1997 г., стр. 60.

      (10)  ОВ L 20, 26.1.1996 г., стр. 59.

      (11)  ОВ L 268, 19.10.1994 г., стр. 15.

      (12)  ОВ L 256, 26.10.1995 г., стр. 49.

      (13)  ОВ L 74, 22.3.1996 г., стр. 13.
   ПРИЛОЖЕНИЕ I
   ЧАСТ А
   Списък на директиви, подлежащи на отмяна

               Директива 90/388/ЕИО (ОВ L 192, 24.7.1990 г., стр. 10)

               Членове 2 и 3 от Директива 94/46/ЕО (ОВ L 268, 19.1.1994 г., стр. 15)

               Директива 95/51/ЕО (ОВ L 256, 26.10.1995 г., стр. 49)

               Директива 96/2/ЕО (ОВ L 20, 26.1.1996 г., стр. 59)

               Директива 96/19/ЕО (ОВ L 74, 22.3.1996 г., стр. 13)

               Директива 1999/64/ЕО (ОВ L 175, 10.7.1999 г., стр. 39)

         ЧАСТ Б
   Срокове за транспониране на цитираните директиви

               Директива 90/388/ЕИО: срок за транспониране

               31 декември 1990 г.

               Директива 94/46/ЕО: срок за транспониране

               8 август 1995 г.

               Директива 95/51/ЕО: срок за транспониране

               1 октомври 1996 г.

               Директива 96/2/ЕО: срок за транспониране

               15 ноември 1996 г.

               Директива 96/19/ЕО: срок за транспониране

               11 януари 1997 г.

               Директива 1999/64/ЕО: срок за транспониране

               30 април 2000 г.

         ПРИЛОЖЕНИЕ II
   Таблица на съответствие

               Настоящата директива

               Директива 90/388/ЕИО

               Член 1 (определения)

               Член 1

               Член 2 (премахване на изключителните/специалните права)

               Член 2

               Член 3 (вертикално интегрирани публични предприятия)

               Член 3, буква а), ii)

               Член 4 (права на ползване на радиочестоти)

               Член 3, буква б)

               Член 5 (справочни услуги)

               Член 4, буква б)

               Член 6 (задължения за универсална услуга)

               Член 4, буква в)

               Член 7 (сателити)

               Член 3 от Директива 94/46/ЕО

               Член 8 (кабелни мрежи)

               Член 9


title: Council Directive 92/104/EEC of 3 December 1992 on the minimum requirements for improving the safety and health protection of workers in surface and underground mineral-extracting industries (twelfth individual Directive within the meaning of Article 16 (1) of Directive 89/391/EEC)

text:
Важна правна забележка

|

31992L0104

Официален вестник n° L 404 , 31/12/1992 стр. 0010 - 0025 специално финландско издание: глава 5 том 6 стр. 0027  специално шведско издание: глава 5 том 6 стр. 0027  специално чешко издание глава 05 том 02 стр. 134  - 149 специално испанско издание глава 05 том 02 стр. 134  - 149 специално унгарско издание глава 05 том 02 стр. 134  - 149 специално литвийско издание глава 05 том 02 стр. 134  - 149 LV.ES глава 05 том 02 стр. 134  - 149 MT.ES глава 05 том 02 стр. 134  - 149 PL.ES глава 05 том 02 стр. 134  - 149 SK.ES глава 05 том 02 стр. 134  - 149 специално словенско издание глава 05 том 02 стр. 134  - 149

		19921203Директива 92/104/ЕИО на Съветаот 3 декември 1992 годинаотносно минималните изисквания за подобряване опазването на безопасността и здравето на работниците в отрасли, свързани с рудодобива по открит и подземен способ (Дванадесета специална директива по смисъла на член 16, параграф 1 от Директива 89/391/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 118а от него,като взе предвид предложението на Комисията [1], изготвено след консултации с Постоянния орган за безопасни и здравословни условия на труд в минния и в другите добивни отрасли,в сътрудничество с Европейския парламент [2],като взе предвид становището на Икономическия и социален комитет [3],като има предвид, че член 118а от Договора предвижда Съветът да приема с директиви минимални изисквания за насърчаване на подобренията, специално в областта на работната среда, за да гарантира по-добро ниво на опазване на безопасността и здравето на работниците;като има предвид, че съгласно този член, тези директиви трябва да предотвратят налагането на административни, финансови и правни ограничения по начин, който би задържал създаването и развитието на малките и средни предприятия;като има предвид, че подобряването на безопасността, хигиената и опазването на здравето на работниците е цел, която не следва да е подчинена на съображения от чисто икономически характер;като има предвид, че Директива 89/654/ЕИО на Съвета от 30 ноември 1989 г. относно минималните изисквания за безопасност и здраве на работното място (първа специална директива по смисъла на член 16, параграф 1 от Директива 89/391/ЕИО) [4] не се прилага за добивните отрасли;като има предвид, че спазването на минималните изисквания, които имат за цел гарантиране на по-висока степен на безопасност и опазване на здравето в отраслите, свързани с рудодобив по открит и подземен способ, е от съществено значение за осигуряване безопасността и здравето на работниците;като има предвид, че свързаните с рудодобив по открит и подземен способ отрасли представляват сфера на дейност, която може да изложи работниците на особено високи рискове;като има предвид, че настоящата директива е специална директива по смисъла на член 16, параграф 1 от Директива 89/391/ЕИО на Съвета от 12 юни 1989 г. за въвеждането на мерки за насърчаване подобряването на безопасността и здравето на работниците на работното място [5]; като има предвид, че поради това, разпоредбите на посочената директива се прилагат изцяло към отрасли, свързани с рудодобива по открит и подземен способ, без да се засягат по-строгите и/или специалните разпоредби, съдържащи се в настоящата директива;като има предвид, че в отрасли, свързани с рудодобив по открит и подземен способ, спомагателните надземни съоръжения, които не са от първостепенно значение за открития или подземния добив, както са определени в член 2, буква а) от настоящата директива, се подчиняват на разпоредбите на Директива 89/654/ ЕИО;като има предвид, че на 3 ноември 1992 г. Съветът прие Директива 92/91/ЕИО за минималните изисквания за подобряване безопасността и опазването на здравето на работниците в отраслите, свързани с рудодобива чрез сондиране (единадесета специална директива по смисъла на член 16, параграф 1 от Директива 89/391/ЕИО) [6];като има предвид, че настоящата директива представлява практическа стъпка към създаването на социалното измерение на вътрешния пазар,ПРИЕ НАСТОЯЩАТА ДИРЕКТИВА:РАЗДЕЛ IОБЩИ РАЗПОРЕДБИЧлен 1Предмет1. Настоящата директива, която е дванадесетата специална директива по смисъла на член 16, параграф 1 от Директива 89/391/ЕИО, определя минимални изисквания за опазване на безопасността и здравето на работниците в отрасли, свързани с рудодобив по открит и подземен способ, определени в член 2, буква а).2. Разпоредбите на Директива 89/391/ЕИО се прилагат изцяло към посочената в параграф 1 област, без да се засягат по-строгите и/или специалните разпоредби, съдържащи се в настоящата директива.Член 2ОпределенияПо смисъла на настоящата директива:a) отрасли, свързани с рудодобив по открит и подземен способ са всички отрасли, при които се извършва:- открит или подземен добив на минерални суровини, в тесния смисъл на думата, и/или- геологопроучвателни работи с цел такъв добив, и/или- подготовка на добити материали за продажба, с изключение на дейностите по преработка на добитите материали,с изключение на отраслите за добиване на минерални суровини чрез сондиране, определени в член 2, буква а) от Директива 92/91/ЕИО;б) работно място е целият участък, предназначен за разполагане на индивидуалните работни места, свързани с непосредствените и спомагателни дейности и съоръжения в отрасли за рудодобив по открит или подземен способ, включително насипища и други отвали и жилищните помещения, когато такива са осигурени, до които работниците имат достъп във връзка с работата си.РАЗДЕЛ IIЗАДЪЛЖЕНИЯ НА РАБОТОДАТЕЛЯЧлен 3Общи задължения1. С цел гарантиране безопасността и здравето на работниците работодателят взема необходимите мерки с оглед:a) работните места да са проектирани, изградени, оборудвани, пуснати в експлоатация, обслужвани и поддържани по начин, който да позволява работниците да извършват възложената им работа без да се застрашава тяхната безопасност и/или здраве, и/или безопасността и здравето на други работници;б) експлоатацията на работното място в присъствието на работници да се извършва под надзора на отговорно лице;в) работите, включващи особен риск, да се възлагат само на компетентни служители и да се изпълняват в съответствие с дадените указания;г) всички указания за безопасност да са ясни на всички заинтересовани работници;д) да са осигурени подходящи средства за оказване на първа помощ;е) редовно да се провеждат съответни упражнения, свързани с безопасността.2. Работодателят се уверява, че е съставен и се актуализира документ относно безопасността и здравето, по-долу наричан "документ за безопасност и здраве", който да обхваща съответните изисквания, посочени в членове 6, 9 и 10 от Директива 89/391/ЕИО.Документът за безопасност и здраве удостоверява, в частност че:- рисковете, на които са изложени работниците на работното място, са определени и оценени,- ще се вземат съответни мерки за постигане целите на настоящата директива,- проектирането, използуването и поддръжката на работното място и на оборудването са безопасни.Документът за безопасност и здраве трябва да се изготви преди започване на работа и трябва да се преразглежда, ако на работното място, са извършени съществени промени, разширения или преобразувания.3. Когато на едно и също работно място, се намират работници от няколко предприятия, всеки работодател е отговорен за всички въпроси, които са под негов контрол.Работодателят, който съгласно националните законодателства и/или практики отговаря за работното място, координира изпълнението на всички мерки, свързани с безопасността и здравето на работниците и посочва в своя документ за безопасност и здраве целта на тази координация, както и мерките и условията за нейното осъществяване.Координацията не засяга отговорността на отделните работодатели, предвидена в Директива 89/391/ЕИО.4. Работодателят докладва на компетентните органи за всички тежки трудови злополуки и/или трудови злополуки със смъртен изход и ситуации, представляващи сериозна опасност в най-кратък срок.Член 4Защита от пожари, експлозии и вредни за здравето средиРаботодателят предприема действия и обезпечава предпазни мерки, съответстващи на естеството на работата:- за избягване, откриване и овладяване възникването и разпространението на пожари и експлозии, и- за предотвратяване появата на взривоопасни и/или вредни за здравето среди.Член 5Съоръжения за спасяване и за евакуацияРаботодателят следва да осигури и поддържа в изправност подходящи спасителни съоръжения за спасяване и за евакуация, с цел обезпечаване на съответни възможности за работниците да напуснат своевременно и безопасно местата, където се извършва работата, в случай на опасност.Член 6Комуникационни, предупредителни и алармени системиРаботодателят взема необходимите мерки за обезпечаване на необходимите предупредителни и други комуникационни системи с цел незабавно осигуряване на помощ и извършване на спасителни и евакуационни операции, ако възникне такава необходимост.Член 7Информиране на работниците1. Без да се засягат разпоредбите на член 10 от Директива 89/391/ЕИО, работниците и/или техните представители се информират за всички мерки, които следва да се вземат относно безопасността и здравето на работните места, и в частност за тези, които са свързани с прилагането на членове 3—6.2. Информациите трябва да са разбираеми за съответните работници.Член 8Наблюдение на здравето1. За да се осигури наблюдение на здравето на работниците, съответстващо на произтичащите от работата рискове за здравето и безопасността на работниците, се определят мерки съгласно националното законодателство и/или практики.2. Мерките, посочени в параграф 1 са такива, че всеки работник трябва да има правото или да премине през проверка на здравето преди да му бъдат възложени задължения, свързани с дейностите, посочени в член 2, а впоследствие, на редовни интервали от време.3. Наблюдението на здравето може да бъде предвидено и като част от националната здравна система.Член 9Консултации с работниците и участие на работницитеКонсултациите и участието на работниците и/или на техните представители се провеждат в съответствие с член 11 от Директива 89/391/ЕИО по всички въпроси, уредени от настоящата директива.Член 10Минимални изисквания за безопасност и здраве1. Работните места, които се използват за първи път след датата на влизане в сила на настоящата директива, визирана в член 13, параграф 1, трябва да удовлетворяват минималните изисквания за безопасност и здраве, указани в приложението.2. Работните места, които вече се използват преди датата на влизане в сила на настоящата директива, визирана в член 13, параграф 1, трябва да удовлетворяват минималните изисквания за безопасност и здраве, предвидени в приложението във възможно най-кратък срок и най-късно девет години след тази дата.3. Когато работните места се променят, разширяват и/или преобразуват след датата на влизане в сила на настоящата директива, визирана в член 13, параграф 1, работодателят взема необходимите мерки, за да гарантира, че тези промени, разширения и/или преобразувания съответстват на съответните минимални изисквания, указани в приложението.РАЗДЕЛ IIIДРУГИ РАЗПОРЕДБИЧлен 11Изменения на приложениетоИзмененията от чисто технически характер на приложението в зависимост от:- приемането на директива в областта на техническата хармонизация и стандартизация, относно отраслите за рудодобив по открит или подземен способ,и/или- техническия прогрес, промените в международните регламенти или спецификации и познанията, свързани с отраслите за рудодобив по открит или подземен способсе приемат съгласно процедурата, предвидена в член 17 от Директива 89/391/ЕИО.Член 12Рудодобив чрез драгиранеДържавите-членки имат право да не прилагат настоящата директива към добива на минерални суровини чрез драгиране, при условие че осигурят защитата на съответните работници в съответствие с основните принципи за опазване на здравето и безопасността на работниците, посочени в настоящата директива, като се отчитат специфичните рискове при добива на минерални суровини чрез драгиране.Член 13Заключителни разпоредби1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно двадесет и четири месеца след нейното приемане. Те незабавно информират Комисията за това.2. Когато държавите-членки приемат разпоредбите, посочени в параграф 1, последните съдържат позоваване на настоящата директива или то се извършва при официалното им публикуване. Условията и редът на позоваване се определят от държавите-членки.3. Държавите-членки предоставят на Комисията текстовете на разпоредбите от националното законодателство, които те вече са приели или приемат в областта, уредена с настоящата директива.4. Държавите-членки докладват на Комисията на всеки пет години за практическото прилагане на разпоредбите на настоящата директива като посочват гледните точки на социалните партньори.Комисията уведомява за това Европейския парламент, Съвета, Икономическия и социален комитет, постоянния орган за безопасни и здравословни условия в минния и другите добивни отрасли, както и Консултативния комитет по безопасност, хигиена и опазване на здравето на работното място.Член 14Адресати на настоящата директива са държавите-членки.Съставено в Брюксел на 3 декември 1992 година.За СъветаПредседателG. Shephard[1] ОВ С 58, 5.3.1992 г., стр. 3.[2] ОВ С 150, 15.6.1992 г., стр. 128 и ОВ С 305, 23.11.1992 г.[3] ОВ С 169, 6.7, 1992 г., стр. 28.[4] ОВ L 393, 30.12.1989 г., стр. 1.[5] ОВ L 183, 29.6,1989 г., стр. 1.[6] ОВ L 348, 28.11.1992 г., стр. 9.--------------------------------------------------19921203ПРИЛОЖЕНИЕМИНИМАЛНИ ИЗИСКВАНИЯ ЗА БЕЗОПАСНОСТ И ЗДРАВЕ, ПОСОЧЕНИ В ЧЛЕН 10 ОТ ДИРЕКТИВАТАПредварителна бележкаПосочените в това приложение задължения се прилагат винаги, когато това се налага от характера на работното място, дейността, обстоятелствата или от специфичен риск.ЧАСТ АОБЩИ МИНИМАЛНИ ИЗИСКВАНИЯ, ПРИЛОЖИМИ КЪМ ОТРАСЛИ, СВЪРЗАНИ С РУДОДОБИВ ПО ОТКРИТ ИЛИ ПОДЗЕМЕН СПОСОБ, КАКТО И КЪМ СПОМАГАТЕЛНИ НАДЗЕМНИ СЪОРЪЖЕНИЯ1. Контрол и организация1.1. Организация на работните места1.1.1. Работните места трябва да са организирани по такъв начин, че да осигуряват надеждна защита срещу рискове. Те трябва да се поддържат в добро състояние, като се отстраняват или контролират опасните вещества или отлагания, за да не се поставя под заплаха здравето и безопасността на работниците.1.1.2. Работните площадки трябва да са проектирани и изградени съобразно ергономични принципи, като се отчита необходимостта работниците да следят операциите, извършващи се на техните индивидуални работни места.1.1.3. Когато индивидуалните работни места се заемат от изолирани работници, трябва да се осигури съответен контрол или средства за комуникация.1.2. ОтговорникОтговорник, който притежава качествата и компетентността, необходими за изпълнението на това задължение, в съответствие с националното законодателство и/или практики и който е назначен от работодателя, трябва по всяко време да отговаря за всяко работно място, когато там се намират работници.Работодателят може лично да поеме отговорността за работното място, както е посочено в предходния параграф, ако притежава изискваните за тази цел качества и компетентност, в съответствие с националното законодателство и/или практики.1.3. КонтролЗа да се гарантира опазването на безопасността и здравето на работниците по време на всички извършвани операции, трябва да бъде осигурен необходимият контрол от лица, които притежават качествата и компетентността необходими за това задължение, в съответствие с националното законодателство и/или практики, които са назначени от работодателя или от негово име и действат от негово име.Когато това се изисква от документа за безопасност и здраве, лицето, упражняващо контрола, трябва да посещава заетите работни места поне веднъж по време на всяка смяна.Работодателят може лично да извършва контрола, посочен в първа и втора алинея, ако има изискваните за тази цел качества и компетентност, в съответствие с националното законодателство и/или практики.1.4. Компетентни работнициНа всяко заето от работници работно място, трябва да има достатъчен брой работници с необходимите качества, опит и обучение за изпълнение на възложените им задачи.1.5. Информация, инструкции и обучениеРаботниците трябва да получават необходимата информация, инструкции, обучение и преквалификация, с цел да се гарантира тяхната безопасност и здраве.Работодателят трябва да гарантира, че работниците получават разбираеми инструкции, така че да не бъдат застрашени тяхната безопасност и здраве, нито тази на останалите работници.1.6. Писмени инструкцииЗа всяко работно място трябва да бъдат изготвени писмени инструкции, определящи правилата, които трябва да се спазват за гарантиране на безопасността и здравето на работниците и безопасното използване на оборудването.Тези инструкции трябва да включват също информация за използване на аварийните средства и действията, които трябва да се предприемат в случай на авария на работното място или в близост до него.1.7. Безопасни методи за работаНа всяко работно място или при всяка дейност трябва да се прилагат безопасни методи на работа.1.8. Разрешителни за работаКогато това се изисква от документа за безопасност и здраве, трябва да се въведе система за разрешително за работа за извършването както на опасни дейности, така и на обичайни рутинни дейности, които при взаимодействието си с други дейности могат да породят сериозни опасности.Разрешителното за работа трябва да се издава от отговорно лице преди началото на работата и трябва да определя условията, които следва да бъдат изпълнени и предпазните мерки, които следва да бъдат взети преди, по време и след работа.1.9. Редовен преглед на мерките за безопасни и здравословни условияРаботодателят трябва да осигури редовен преглед на мерките за безопасни и здравословни условия на работниците, включително и системите за управление на безопасността и здравето на работниците, за да се осигури спазването на настоящата директива.2. Механично и електрооборудване и инсталации2.1. Общи положенияПодборът, монтажът, пускането в експлоатация, обслужването и поддръжката на механичното и електрооборудването трябва да се извършва, като надлежно се вземат под внимание безопасността и здравето на работниците, и се отчитат останалите разпоредби на настоящата директива и на Директива 89/392/ЕИО [1] и 89/655/ЕИО [2].Ако се намира в зона, където съществува или може да съществува опасност от пожар или експлозия от възпламеняване на газ, изпарения или летливи течности, оборудването трябва да бъде подходящо за използване в такава зона.Ако е необходимо, оборудването трябва да е снабдено с подходящи защитни устройства и системи за сигурност при повреда.2.2. Специални разпоредбиМеханичното оборудване и инсталациите трябва да притежават съответната здравина, да нямат явни дефекти и да са подходящи за целите, за които са предназначени.Електрооборудването и инсталациите трябва да са с достатъчни размери и мощност, подходящи за целите, за които са предназначени.Механичното и електрооборудването и инсталациите трябва да са монтирани и защитени по такъв начин, че да предотвратяват опасности.3. Поддръжка3.1. Обща поддръжкаТрябва да бъде установена подходяща схема за системна проверка, поддръжка и, когато е целесъобразно, изпитване на механичното и електрооборудването и инсталациите.Поддръжката, проверката и изпитването на която и да е част от инсталациите и оборудването трябва да се извършват от компетентно лице.Данните от проверките и изпитванията трябва да се записват и съхраняват по подходящ начин.3.2. Поддръжка на средствата за безопасностПо всяко време подходящи средства за безопасност трябва да се поддържат в готовност за използване и в изправност.Поддръжката им трябва да се извършва надлежно предвид експлоатацията.4. Защита при риск от взрив, вредни среди и опасност от пожар4.1. Общи положения4.1.1. Трябва да бъдат взети мерки за оценка на наличието на вредни и/или потенциално взривоопасни вещества в атмосферата и за измерване на тяхната концентрация.Когато това се изисква от документа за безопасност и здраве, на определени места трябва да бъдат монтирани контролно-измервателни уреди за автоматизирана и непрекъсната проверка на концентрацията на газове, автоматизирани алармени устройства и прибори за автоматично изключване на захранването от електрически инсталации и двигатели с вътрешно горене.Когато са предвидени автоматизирани замервания, измерените стойности се записват и съхраняват съгласно предписаното в документа за безопасност и здраве.4.1.2. Забранено е тютюнопушенето в пожароопасни и взривоопасни зони.Забранено е използването на открит пламък и извършването на каквито и да било операции, които могат да породят опасност от възпламеняване, освен ако не са взети съответни предпазни мерки за предотвратяване възникването на пожари и експлозии.4.2. Защита при риск от взрив4.2.1. Трябва за бъдат взети всички необходими мерки за борба с образуването и акумулирането на взривоопасни среди.4.2.2. В зоните, където съществуват рискове от експлозия, трябва да бъдат взети всички необходими мерки за предотвратяване възпламеняването на взривоопасните среди.4.2.3. Трябва да има изготвен план за предотвратяване на експлозии с подробно описание на оборудването и необходимите действия.4.3. Защита при вредни среди4.3.1. Когато се акумулират или могат да се акумулират вредни вещества в атмосферата, трябва да се вземат подходящи мерки за гарантиране на:a) прекратяване на акумулирането им при източника; илиб) тяхното извличане или отстраняване при източника; илив) разтваряне акумулирането на такива вещества,по начин, който да не излага работниците на риск.Системата трябва да може да разпръсква тези вредни вещества по начин, който не излага работниците на риск.4.3.2. Без да се засяга Директива 89/656/ЕИО [3] в зоните, където работници могат да бъдат изложени на вредни за здравето среди трябва да има подходящи и достатъчно на брой средства за осигуряване на нормално дишане и реанимация.В такива случаи на работните места трябва да има достатъчен брой работници, обучени за използване на такива средства.Оборудването трябва надлежно да се съхранява и поддържа.4.3.3. Когато в атмосферата има или е възможно да има токсични газове, трябва да има план за защита с подробно описание на наличните предпазни средства и взетите превантивни мерки.4.4. Защита при опасност от пожар4.4.1. При проектирането, изграждането, оборудването, пускането в експлоатация, обслужването или поддръжката на работните места трябва да бъдат взети съответните мерки за предотвратяване възникването и разпространението на пожари от източници, посочени в документа за безопасност и здраве.Трябва да се предвиди бързо и ефективно овладяване на пожари.4.4.2. Работните места трябва да са снабдени с подходящо оборудване за борба с пожарите и, ако е необходимо, с пожарни сигнализатори и алармени системи.4.4.3. Неавтоматизираните устройства за борба с пожарите трябва да са леснодостъпни и лесни за използване и, ако е необходимо, защитени от риск от повреждане.4.4.4. На обекта трябва да има план за противопожарна защита с подробно описание на съответните предохранителни мерки, съгласно членове 3, 4, 5 и 6 от настоящата директива за защита, откриване и борба с възникването и разпространението на пожари.4.4.5. Устройствата за борба с пожарите трябва да са обозначени в съответствие с националните правила, транспониращи Директива 92/58/ЕИО [4].Тези обозначения трябва да бъдат поставени на подходящи места и да бъдат трайни.5. Експлозиви и пиротехнически средстваОперациите по съхранение, транспортиране и използване на експлозиви и пиротехнически средства трябва да се извършват от надлежно упълномощени и компетентни лица.Такива операции трябва да бъдат организирани и изпълнявани по начин, който не излага работниците на риск.6. Маршрути за движение6.1. Трябва да е възможно да се достигне до работните места без опасност, и да се напуснат бързо и безопасно при аварийни ситуации.6.2. Маршрутите за движение, включително стълбищни клетки, стълби и товарни площадки и рампи, трябва да са изчислени, оразмерени и разположени така, че да осигуряват лесен, безопасен и удобен достъп за пешеходци или превозни средства по начин, който не представлява опасност за работещите в непосредствена близост служители.6.3. Маршрутите, използвани за движение пеша или транспортиране на товари, трябва да са оразмерени в съответствие с броя на потенциалните ползватели и вида на предприятието.Ако по маршрутите за движение се използват транспортни средства, за пешеходците трябва да бъде осигурено безопасно разстояние.6.4. Трябва да е осигурено достатъчно разстояние между маршрутите за превозни средства и вратите, порталите, пасажите за пешеходци, коридорите и стълбищата.6.5. Маршрутите за движение и достъп трябва да са ясно обозначени с цел защита на работниците.6.6. Когато на работните места влизат превозни средства или машини, следва да се установяват необходимите правила за движение.7. Работни места на открито7.1. Индивидуалните работни места, маршрутите за движение и други участъци или съоръжения на открито, които за заети или се използват от работниците в процеса на тяхната работа, трябва да бъдат организирани така, че да се осигури безопасно движение на пешеходци и превозни средства.7.2. Работните места на открито трябва да са добре осветени с помощта на изкуствено осветление, ако дневната светлина не е достатъчна.7.3. Когато индивидуалните работни места на назначени работници са на открито, те трябва да са максимално добре организирани, така че работниците:a) да са защитени от неблагоприятни метеорологични условия и, при необходимост, от падащи предмети;б) да не са изложени на вредни нива на шум, нито на вредни външни въздействия като газове, изпарения или запрашеност;в) да могат бързо да напуснат индивидуалните им работни места в случай на опасност или да може бързо да им се окаже помощ;г) да не могат да се подхлъзнат или паднат.8. Опасни зони8.1. Опасните зони трябва да са ясно обозначени.8.2 Ако на работните места има зони, в които поради естеството на работата съществуват рискове, включително опасност от падане на работник или предмети, тези зони трябва да са снабдени в максимална степен със средства, ограничаващи достъпа на лица, на които не е разрешен достъпа до тези зони.8.3. Трябва да бъдат взети подходящи мерки за защита на работниците, които имат право на достъп до опасните зони.9. Аварийни маршрути и изходи9.1. В случай на опасност трябва да е възможно работниците да напуснат максимално бързо и безопасно всички индивидуални работни места.9.2 Аварийните маршрути и изходи трябва да бъдат свободни и да извеждат по най-прекия път навън или към безопасна зона, безопасен сборен пункт или евакуационен пункт.9.3. Броят, разпределението и размерите на аварийните маршрути и изходи зависи от предназначението, оборудването и размерите на работните места и максималния брой лица, които могат да се намират там.9.4. Вратите на аварийните изходи трябва да се отварят навън.Вратите на аварийните изходи не трябва да бъдат заключени или затворени така че да не могат да се отворят лесно и бързо от всеки, който може да се нуждае от тяхното използване при авария.9.5. Вратите на аварийните изходи не трябва да са заключени.Аварийните маршрути и изходи, маршрутите за движение и вратите за достъп до тях трябва да са свободни от препятствия, така че да могат да се използват по всяко време без затруднения.9.6 Аварийните маршрути и изходи, нуждаещи се от осветление, трябва да са снабдени с аварийно осветление с подходяща интензивност в случай на повреда в осветлението.9.7. Специалните аварийни маршрути и изходи трябва да са обозначени със знаци в съответствие с националните нормативни актове, въвеждащи Директива 92/58/ЕИО в закон.10. Средства за спасяване и евакуация10.1. Работниците трябва да са преминали обучени за съответните действията, които е необходимо да бъдат предприети при аварии.10.2. Трябва да бъдат осигурени спасителни средства на леснодостъпни и подходящо разположени места, в готовност за използване и обозначени със знаци в съответствие с националните правила, транспониращи Директива 92/58/ЕИО.11. Упражнения по безопасностНа работните места, където обикновено се намират работници, трябва редовно да се провеждат упражнения по безопасност.Основната цел на тези упражнения е да се проверят уменията и да се подготвят работниците, на които са възложени специални задължения в случай на авария, включително използване, работа с и обслужване на аварийно оборудване.Когато е целесъобразно, работниците трябва да бъдат обучени и за правилното използване, работа с и обслужване на това оборудване.12. Средства за оказване на първа помощ12.1. На местата, където условията на работа налагат това, трябва да са предвидени средства за оказване на първа помощ, които да отговарят на естеството на извършваната дейност.Тези средства трябва да са подходящо обозначени и леснодостъпни.12.2. Трябва да има осигурени една или повече помещения за оказване на първа помощ, когато размерът на помещенията, видът на извършваната дейност и честотата на злополуките изискват това.В тези стаи на видно място трябва да са дадени ясни инструкции за оказване на първа помощ в случай на аварии.12.3. Стаите за оказване на първа помощ трябва да са снабдени с най-необходимите за целта средства и пособия и да са леснодостъпни за носилки.Те трябва да са обозначени със знаци в съответствие с националните правила, транспониращи Директива 92/58/ЕИО.12.4. Освен това, средства за оказване на първа помощ трябва да има и на всички места, където условията на работа налагат това.Тези средства трябва да са подходящо маркирани и леснодостъпни.12.5. Трябва да има достатъчен брой работници, подготвени за използването на осигурените средства за оказване на първа помощ.13. Естествено и изкуствено осветление13.1. Всяко работно място трябва да е напълно осветено с достатъчно светлина за гарантиране безопасността и здравето на намиращите се там лица.13.2. Работните места трябва в максимална степен да са достатъчно добре осветени с естествена светлина и като се имат предвид климатичните условия, да са снабдени с изкуствено осветление за опазване безопасността и здравето на работниците.13.3. Осветителните инсталации в помещения, където има работни места и коридори за връзка, трябва да са поставени така че видът светлина да не представлява опасност от злополука за работниците.13.4. Работните места, където работниците са изложени на опасност в случай на повреда в осветлението, трябва да са оборудвани с аварийно осветление със съответната интензивност.Когато това не е възможно, работниците трябва да разполагат с лично осветление14. Санитарни съоръжения14.1. Съблекални и гардероби за дрехите14.1.1. За работниците трябва да са осигурени удобни съблекални в случай, че се налага те да носят специално работно облекло, и когато по здравословни причини или поради благоприличие, те не могат да се преобличат в друго помещение.Съблекалните трябва да са леснодостъпни, с достатъчен капацитет и да са снабдени с места за сядане.14.1.2. Съблекалните трябва да са достатъчно големи и да разполагат със съоръжения, за да дадат възможност на всеки работник да заключва своето облекло през работно време.Ако обстоятелствата налагат (напр. вредни вещества, влага, нечистотии), гардеробите за работно облекло трябва да бъдат отделени от тези за личното облекло.Трябва да има осигурени условия за изсушаване на мокро работно облекло.14.1.3. Трябва да са осигурени отделни съблекални или самостоятелно използване на съблекалните за мъже и жени.14.1.4. Когато не се изискват съблекални по смисъла на точка 14.1.1, всеки работник трябва да разполага с място за съхраняване на личното облекло.14.2. Душове и мивки14.2.1. Ако естеството на работата налага или от здравословни съображения, на работниците трябва да са осигурени подходящи и удобни душове.Трябва да са предвидени отделни помещения с душове, или самостоятелно използване, на помещенията за къпане от мъже и жени.14.2.2. Помещенията с душовете трябва да са достатъчно големи, за да дават възможност на всеки работник да се мие без затруднения съобразно съответните хигиенни норми.Душовете трябва да са снабдени с топла и студена вода.14.2.3. Когато не се изискват душове по смисъла на точка 14.2.1, първа алинея, в близост до индивидуалните работните места и съблекалните трябва да са осигурени удобни и подходящи мивки с топла и студена вода.Такива мивки трябва да са отделни или да е осигурено самостоятелно използване за мъже и за жени, когато това се изисква от съображения за благоприличие.14.3. Тоалетни и мивкиВ близост до индивидуалните работните места, стаите за почивка, съблекалните и помещенията с душове или мивките трябва да има отделни тоалетни с достатъчен брой тоалетни и мивки.Трябва да се предвидят отделни тоалетни или самостоятелно използване на тоалетните от мъже и жени.При рудодобив по подземен способ посочените в този раздел санитарни съоръжения, посочени в този раздел, могат да се намират на повърхността.15. Насипища и други отвалиНасипищата, табаните и другите отвали, както и хвостохранилищата трябва да са проектирани, изградени, обслужвани и поддържани по начин, който осигурява тяхната устойчивост, както и безопасността и здравето на работниците.16. Спомагателни надземни съоръжения (допълнителни специални разпоредби)16.1. Устойчивост и здравинаРаботните места трябва да са проектирани, конструирани, изградени, обслужвани, контролирани и поддържани да издържат на очаквани външни сили.Тяхната конструкция и здравина трябва да отговаря на естеството на използването им.16.2. Подове, стени, тавани и покриви на помещения16.2.1. Подовете на работните места не трябва да имат изпъкналости, вдлъбнатини или наклони, трябва да са неподвижни, стабилни и да не са хлъзгави.Работните места, на които има индивидуални работни места, трябва да са термоизолирани, като се има предвид вида на предприятието и физическата активност на работниците.16.2.2. Повърхността на подовете, стените и таваните в помещенията трябва да са такива, че да могат да се почистват или ремонтират за постигане на съответни хигиенни условия.16.2.3. Прозрачните или полупрозрачните стени, в частност стъклени прегради, в помещения или в близост до работни места и маршрути за движение, трябва да са ясно обозначени и да са произведени от безвредни материали, или да бъдат добре отделени от тези места или маршрути за движение, за да не влизат работниците в допир със стените или да не се наранят в случай на счупване на стените на парчета.16.2.4. Не трябва да се разрешава достъп до покриви, изградени от материали с недостатъчна здравина, освен ако не е осигурено безопасното извършване на работата.16.3. Размери на помещенията и обем на въздуха — свободно движение на индивидуалното работно място16.3.1. Работните помещения трябва да имат достатъчна площ, височина и обем на въздуха, които да позволяват на работниците да извършват работата си без риск за своята безопасност, здраве или благосъстояние.16.3.2. Размерите на незаетата площ на индивидуалното работно място трябва да позволяват на работниците достатъчна свобода на движение и безопасно да извършват работата им.16.4. Прозорци и капандури16.4.1. Прозорците, капандурите и вентилационните системи, които се отварят, регулират или затварят, трябва да са проектирани така, че тези операции да могат да се извършват безопасно.Те не трябва да са разположени така, че да не представляват опасност за работниците, когато са отворени.16.4.2. Трябва да е възможно да се почистват безопасно прозорците и капандурите.16.5. Врати и портали16.5.1. Разположението, броят и размерите на вратите и порталите, както и материалите, използвани за тяхната изработка се определят от естеството и предназначението на помещенията или зоните.16.5.2. Прозрачните врати трябва да са подходящо маркирани на височината на очите.16.5.3. Летящите врати и портали трябва да са прозрачни или да имат прозрачни панели.16.5.4. Ако прозрачните или полупрозрачните повърхности на вратите и порталите не са направени от безопасни материали, и ако съществува опасност от нараняване на работници при счупване на стъклото на вратата или портала, тези повърхности трябва да са обезопасени срещу счупване.16.5.5. Плъзгащите се врати трябва да са снабдени с обезопасителни механизми, които да не позволяват изваждането им от релсите и неочаквано падане.16.5.6. Вратите и порталите, които се отварят нагоре, трябва да са снабдени с механизъм за задържане, който не позволява неочакваното им връщане надолу.16.5.7. Вратите около аварийните изходи трябва да са съответно маркирани.По всяко време трябва да е възможно да се отварят отвътре без специална помощ.Отварянето на вратите трябва да е възможно, когато работните места са заети.16.5.8. В непосредствена близост до портали, предназначени главно за транспортни средства, трябва да има врати за пешеходци, освен ако преминаването на пешеходци през тях е безопасно; тези врати трябва да са ясно обозначени и през тях да се преминава безпрепятствено.16.5.9. Механичните врати и портали трябва да функционират без опасност от злополуки с работници.Те трябва да са снабдени с лесни за разпознаване и достъпни аварийни механизми за отваряне и, освен ако се отварят автоматично при прекъсване на електрозахранването, трябва да е възможно ръчното им отваряне.16.6. Вентилация на затворените работни места16.6.1. Трябва да се предприемат стъпки за осигуряване на достатъчно чист въздух в затворените работни места, като се имат предвид използваните методи на работа и наложените на работниците физически изисквания.Ако се използва принудителна вентилационна система, тя трябва да се поддържа в изправност.Всяка повреда трябва да се отчита от системата за контрол, когато това е необходимо за здравето на работниците.16.6.2. Ако се използват климатични или механични вентилационни съоръжения, те трябва да се експлоатират по такъв начин, че работниците да не са изложени на неприятни въздушни течения.Незабавно трябва да се отстраняват всички отлагания или нечистотии, които могат да създадат непосредствена опасност за здравето на работниците като замърсяват въздуха.16.7. Температура в помещенията16.7.1. През работно време температурата в помещенията, където има работни места, трябва да е подходяща за хората, като се има предвид използваните методи за работа и наложените на работниците физическите изисквания.16.7.2. Температурата в зоните за почивка, помещенията за дежурни служители, тоалетните, столовите и стаите за оказване на първа помощ трябва да отговаря на предназначението им.16.7.3. Прозорците, капандурите и стъклените стени не трябва да позволяват неограничено проникване на слънчева светлина до работните места, предвид естеството на работата и на работното място.16.8. Стаи за почивка16.8.1. Когато гарантирането на безопасността и здравето на работниците налага, в частност поради вида на извършваната дейност или присъствието на повече от определения брой работници, на тях трябва да им е осигурена леснодостъпна стая за почивка.Тази разпоредба не се прилага, ако работниците са наети в офиси или подобни помещения за работа, осигуряващи еквивалентни възможности за отдих по време на почивките.16.8.2. Стаите за почивка трябва да са достатъчно големи и да са обзаведени със съответен брой маси и столове с облегалки, като се отчита броя на работниците.16.8.3. В стаите за почивка трябва да бъдат взети мерки за защита на непушачите от неудобството, причинявано от тютюневия дим.16.8.4. Ако работното време е прекъсвано редовно и често, и няма стаи за отдих, трябва да се осигурят други помещения, в които работниците да могат да прекарват времето през тези прекъсвания, когато това се изисква за гарантиране безопасността или здравето на работниците.Трябва да бъдат взети съответните мерки за защита на непушачите от неудобството, причинявано от тютюневия дим.17. Бременни и кърмачкиБременните жени и кърмачките трябва да могат да си почиват легнало положение, при подходящи условия.18. Работници с уврежданияАко е необходимо, работните места трябва да са организирани, като се има предвид работниците с увреждания.Тази разпоредба се отнася в частност до вратите, коридорите, стълбищата, душовете, мивките и индивидуалните работни места пряко използвани или заемани от работници с увреждания.ЧАСТ БСПЕЦИАЛНИ МИНИМАЛНИ ИЗИСКВАНИЯ, ПРИЛОЖИМИ В ОТРАСЛИ, СВЪРЗАНИ С ОТКРИТ РУДОДОБИВ1. Общи положения1.1. Без да се засяга член 3, параграф 2, работодателят, който, в съответствие с националното законодателство и/или практики, е отговорен за работното място, обхванато от разпоредбите на тази част Б, трябва да се погрижи документът за безопасност и здраве да показва, че са взети всички надлежни мерки за опазване на безопасността и здравето на работниците както в обичайни, така и в извънредни ситуации.1.2. Документът за безопасност и здраве трябва редовно да се актуализира и да е на разположение на работното място за проверка.Работата трябва да се изпълнява в съответствие с документа за безопасност и здраве.2. Експлоатация2.1. Работата трябва да се планира, като се вземат предвид елементите на документа за безопасност и здраве, които имат отношение към опасността от пропадане или свличане на земни маси.Следователно, като превантивна мярка, височината и наклона на откривката и челата на забоя трябва да съответстват на естеството и устойчивостта на площадката и на методите за работа.2.2. Банкетите и пътищата за извозване трябва да са достатъчно устойчиви за използваните машини.Те трябва да са изградени и поддържани по начин, осигуряващ безопасното преместване на машините.2.3. Преди започване или подновяване на работата, откривките и челата на забоите над работните участъци трябва да се проверяват за ронлива почва или отломки.Когато е необходимо, трябва да се извършват обстрелвания на скалите.2.4. Челата и отвалите не трябва да се обработват по начин, които поражда неустойчивост.ЧАСТ ВСПЕЦИАЛНИ МИНИМАЛНИ ИЗИСКВАНИЯ, ПРИЛОЖИМИ В ОТРАСЛИ, СВЪРЗАНИ С ПОДЗЕМЕН РУДОДОБИВ1. Общи положения1.1. Без да се засяга член 3, параграф 2, работодателят, който, в съответствие с националното законодателство и/или практика, е отговорен за работното място, обхванато от разпоредбите на тази част В, трябва да направи необходимото документът за безопасност и здраве да показва, че са взети всички съответни мерки за осигуряване на безопасността и здравето на работниците както в обичайни, и в извънредни ситуации.1.2. Документът за безопасност и здраве трябва редовно да се актуализира и да е на разположение на работното място за проверка.Работата трябва да се изпълнява в съответствие с документа за безопасност и здраве.2. Планове на подземните изработки2.1. Трябва да се изготвят планове на подземните изработки в мащаб, който осигурява точно изображение.Освен извозните галерии и участъците на добивните работи, на тези планове трябва да са обозначени известните особености, които могат да окажат влияние върху експлоатацията и безопасността.Те трябва да са леснодостъпни и да са съхраняват колкото е необходимо за целите на безопасността.2.2. Плановете на подземните изработки периодично трябва да се актуализират и да са осигурени на работното място.3. ИзходиВсички подземни изработки трябва да имат излаз на повърхността чрез поне два отделни изхода, изградени надеждно и леснодостъпни за подземните работници.Когато преминаването през тези изходи изисква значителни физически усилия от страна на работниците, те трябва да бъдат снабдени с механични средства за транспортиране на работниците.4. Минни изработкиИзработки, в които се извършва подземна работа, трябва да са изградени, обслужвани, оборудвани и поддържани така, че работниците да могат да работят и да се движат в тях при минимален риск.Извозните галерии трябва да са подходящо обозначени, за да могат работниците да се ориентират в изработките.5. Транспорт5.1. Транспортните средства трябва да са монтирани, обслужвани и поддържани по начин, който да гарантира безопасността и здравето на машинистите, ползвателите и други лица, намиращи се в близост.5.2. Транспортът на работниците с механични съоръжения трябва да е осигурен със съответно оборудване и да се извършва в съответствие с писмени указания.6. Крепежи и устойчивост на теренаВеднага след прокарване на минна изработка трябва да се изгради крепеж, освен когато устойчивостта на терена е такава, че той не е наложителен с цел обезопасяване на работниците. Крепежът трябва да се изгради в съответствие с плановете и писмените инструкции.Минните изработки, достъпни за работници, трябва редовно да се проверяват за устойчивост на терена и съответно да се поддържа крепежът.7. Вентилация7.1. Всички подземни изработки, до които достъпът е разрешен, трябва да се проветряват по подходящ начин.Трябва да е осигурена непрекъсната вентилация за поддържане в съответни безопасни граници на:- здравословна атмосферна среда,- атмосферна среда, в която рисковете от експлозия и вдишван прах се контролират,- атмосферна среда, в която условията за работа са адекватни в хода на работата, предвид използваните методи за работа и физическите изисквания, наложени на работниците.7.2. Когато изискванията на точка 7.1 не могат да бъдат спазени с помощта на естествена вентилация, основното вентилиране трябва да бъде осигурено с помощта на един или повече механични вентилатори.Трябва да се вземат мерки за гарантиране на устойчива и непрекъсната вентилация.Непрекъснато трябва да се следи за отслабване на главните вентилатори, като непредвидените спирания трябва да се известяват от автоматични аларми.7.3. Параметрите на вентилацията трябва да се замерват и записват периодично.Трябва да бъде изготвен вентилационен план, съдържащ съответните данни за вентилационната система, който трябва периодично да се актуализира и да е на разположение на работното място.8. Рудници с газ гризу8.1. Подземна изработка се счита за съдържаща газ гризу, ако съществува вероятност от отделяне на газ гризу в такова количество, че опасността от формиране на взривоопасна среда не може да се пренебрегне.8.2. Основната вентилация трябва да се осигурява от един или повече механични вентилатори.8.3. Изработката може да продължи, като се отчита отделянето на гризу.Трябва да се предприемат действия за отстраняване в максимална степен на риска, свързан с наличието на гризу.8.4. Спомагателната вентилация трябва да се ограничи до подготвителни работи на изработката и до работи по демонтирането, и до участъци с пряка връзка към главния вентилационен поток.Производствените изработки могат да се проветряват от спомагателни системи, само ако са взети съответни допълнителни мерки за осигуряване безопасността и здравето на работниците.8.5. Вентилационните замервания, посочени в точка 7.3. трябва да се допълват от проверки за наличие на гризу.Когато се изисква от документа за безопасност и здраве, съдържанието на гризу трябва също да се следи непрекъснато във възвратните въздухопроводи от участъците с механизиран добив или главните галерии, както и в местата за захранване на механизираните челни изработки.8.6. Могат да се използват единствено експлозиви и пиротехнически устройства, предназначени за рудници с гризу.8.7. Разпоредбите на точка 4.1.2. от част А се заменят както следва:- Пушенето, носенето на тютюн за пушене, както и всякакви запалителни средства, които могат да предизвикат запалване, е забранено.- Газо-кислородното рязане, заваряването и други подобни операции са разрешени само при изключителни обстоятелства и при вземане на специални мерки за осигуряване на безопасността и здравето на работниците.9. Рудници със запалим прах9.1. Рудниците за добив на въглища се разглеждат като рудници със запалим прах, освен когато документът за безопасност и здраве показва, че никоя от обработваните жили не съдържа прах, който може да разпространи експлозия.9.2. В рудници със запалим прах, разпоредбите на точки 8.6. и 8.7 от настоящата част В, се прилагат mutatis mutandis.9.3. Трябва да се предприемат мерки за намаляване на отлаганията на запалим прах и същите да се отстранят, неутрализират или свържат.9.4. Разпространяването на експлозии от запалим прах и/или гризу, които могат да породят други експлозии на запалим прах, трябва да бъдат ограничени чрез инсталиране на система от бариери при експлозия.Местоположението на тези бариери при експлозия трябва да е посочено в документ, който периодично се актуализира и се съхранява на работното място.10. Внезапно отделяне на газ, обрушаване и наводняване10.1. В участъци, където е възможно внезапно отделяне на газ с или без изхвърляне на руда или скали, обрушаване или наводняване, трябва да се изготви и приведе в изпълнение експлоатационен план, така че да се осигури доколкото е възможно, безопасна система за работа и защита на работниците.10.2. Трябва да се вземат мерки за установяване на опасните зони за защита на работниците в забоите, които напредват към или пресичат тези зони и за контрол на риска.11. Пожари, самозапалвания и нагряване.11.1. Трябва да се предвидят мерки за предотвратяване и, когато е целесъобразно, своевременно откриване на самозапалвания.11.2. Количествата на запалимите материали, внасяни в подземните изработки трябва да се ограничават само до строго необходимите.11.3. Когато е необходимо да се използват хидравлични флуиди (флуиди за трансмисия на хидростатична и/или хидродинамична механична енергия), доколкото е възможно трябва да се използват труднозапалими флуиди с цел избягване на опасността от пожар и неговото разпространение.Хидравличните флуиди трябва да отговарят на спецификациите и тестовите условия, свързани с огнеустойчивост, и на хигиенните норми.Когато се използват хидравлични флуиди, които не отговарят на спецификациите, условията и критериите, посочени във втория параграф, трябва да се вземат допълнителни мерки за избягване повишената опасност от пожар и неговото разпространение.12. Предохранителни мерки за оттегляне на работницитеЗа да могат да се оттеглят безопасно, работниците трябва, когато е необходимо, да разполагат със самоспасители за дихателна защита, намиращи се на тяхно разположение по всяко време.Работниците трябва да са обучени за използване на тези средства.Тези средства трябва да остават на участъка и тяхната изправност да се проверява редовно.13. ОсветлениеРазпоредбите на раздел 13 на част А се заменят, както следва:- Работниците трябва да разполагат с подходящо лично осветление.- Работните площадки трябва, доколкото е възможно, да са снабдени с изкуствено осветление, подходящо за осигуряване на тяхната безопасност и здраве.- Осветителните инсталации трябва да са разположени по такъв начин, че да няма опасност от злополука с работници в резултат на монтирания вид осветление.14. Контрол на присъствието на подземните работнициТрябва да е възможно по всяко време да се знае точно кои работници са в забоите.15. Спасителни операцииЗа да се предприемат бързо и ефективно подходящи действия в случай на тежка злополука, трябва да се установи адекватна организация на спасителните операции.За да може да действа на всеки участък, където се извършват подземни добивни дейности или проучвателни работи, организацията на спасителните операции трябва да е разполага с достатъчен брой обучени спасители и със съответното спасително оборудване.[1] ОВ L 183, 29.6.1989 г., стр. 9. Директива, изменена с Директива 91/368/ЕИО (ОВ L 198, 22.7.1991 г., стр. 16).[2] ОВ L 393, 30.12.1989 г., стр. 13.[3] ОВ L 393, 30.12.1989 г., стр. 18.[4] ОВ L 245, 26.8.1992 г., стр. 23.--------------------------------------------------